Loogikatehe
Loogikatehe on loogikas tõefunktsionaalne tehe propositsioonidega. Loogikatehteid uurib lauseloogika. Sagedamini kasutatavad loogikatehted on eitus, konjunktsioon, disjunktsioon, implikatsioon ja ekvivalents. Nende tehete ligikaudsed väljendused loomulikus keeles on muu hulgas: eitus ‒ eitussõna "ei"; konjunktsioon ‒ sidesõna "ja" või "ning"; disjunktsioon ‒ sidesõna "või"; implikatsioon ‒ seos "kui …, siis …"; ekvivalents ‒ seos "…parajasti siis, kui …". Lausearvutuses kasutatakse loogikatehteid selleks, et moodustada olemasolevatest lausearvutuse valemitest uusi valemeid.